Ben Kruger | Roekeloos
Wat ons mekaar aandoen in die naam van die liefde ...
Boeke, Gedigte, Musiek, Teater
Die boeke-crawl is vanjaar by die geskiedkundige dorpie Kaapsehoop – sowat 35km
Vier verskillende venue’s by Kaapsehoop maak deel uit van die crawl. Ligte eet- en drinkgoed is op die spyskaart om die ergste koue en honger te besweer.
Silver Mist Country Inn is die eerste stopplek. Hier gaan bekende jeugskrywer Fanie Viljoen van sy gedigte en verhale voorlees terwyl die talentvolle spotprentkunstenaar, Wouter de Witt, dit visueel uitbeeld.
In die Kapel gaan die flambojante Zanne Stapelberg haar veelsydigheid wys wanneer sy getoonsette gedigte van Philip de Vos sing, terwyl woordkunstenaar Frans van Rensburg stem gee aan hierdie digter se verskuns.
Koos van der Merwe is bekroonde woordkunstenaar, liedskrywer, digter en rubriekskrywer vir Sarie. Hy gaan van sy gedigte voorlees, die stories daaragter vertel en dit met ’n paar liedjies verweef. Hierdie genot vind plaas by Silvermist Waenhuis.
Spookstories gallop saam met die wilde perde deur die strate van Kaapsehoop. By Bohemian Groove Café gaan Ben Kruger en Pieter Smith jou hare laat rys met hulle vertolking van eg Suid-Afrikaanse spookstories.
Hierdie produksie is elke jaar binne 20 minute na die kaartjies geopen het, uitverkoop. Beraam slim planne om van dié kaartjies in die hande te kry.
Met: Zanne Stapelberg, Frans van Rensburg, Koos van der Merwe, Fanie Viljoen, Wouter de Witt, Ben Kruger en Pieter Smith.
Datum en tyd: Do 3 Julie om 14:00, 16:00 en 18:00
Busse vertrek vanaf die I’Langa Mall middelvlakparkering (oorkant Mercure Hotel).
Van maanlig en monsters
Spookstories? Liegstories? Die spook van Donkergat. Antjie Somers. Die meisie van Uniondale. Die Vlieënde Hollander. Tokkelossie. Pienkie.
Sit terug. Ontspan … nee rêrig, ontspan. Daar’s niks om voor bang te wees nie.
Met: Ben Kruger, Pieter Smit en Jana Fischer
Teks: Ben Kruger
Musiek: Pieter Smit
Regie: Ben Kruger
Vervaardiger: GZ Produksies
Plek: Klipdrift @ Roots, Potchefstroom
24 Sept. – 09:30, 25 Sept. – 14:30, 26 Sept. – 09:30, 27 Sept. – 14:30, 28 Sept. – 17:00
Ek is Duke Vermeulen
Dis die aand van die Afrikaanse musieklegende, Duke Vermeulen se heel laaste konsert.
Ná vyf jaar se afwesigheid uit die openbare oog, is Duke egter bang. Hy vrees sy fans het hom vergeet, bang sy stem sal weer wegraak en breek soos die vorige keer en bang daar sal niemand opdaag nie.
Vanaf sy aantrekkamer tot op die verhoog stoei Duke met die duiwels van sy verlede. En dan is die oomblik van waarheid daar en Duke Vermeulen is terug …
Ek is Duke Vermeulen bied ’n skreeusnaakse en ook deernisvolle blik op die mense agter die sterre wat ons vermaak.
Met: Ben Kruger
Regie: Frans Swart
Teks: Jaco Botha
Vervaardiger: Frans Swart Lefra Produksies
Datum: Saterdag 31 Augustus 15:00
Plek: Nashua Mobile Boy’s High, Kimberley
Dít is die goue draad wat deur al die stories loop wat Marion Holm in haar nuutste een-vrou-vertoning, Holm: Ge-Marion-Neer, by die Absa KKNK gaan vertel.
Holm: Ge-Marion-Neer is ‘n komedie wat Holm en Chris Vorster saam geskryf het en waarvan Vorster die regie hanteer. Holm sê soos gewoonlik, gaan sy klomp stories vertel, alhoewel dit net dié keer met ‘n glas wyn in die hand gaan wees, asof sy by jou in die sitkamer sit en kuier.
“Daar is paar snaakse stories, ‘n paar mooi stories en dan is daar ook een of twee hartseer stories.” Dié stories pas alles by die marinade-tema in. “Mens kry verskillende marinades. Vir vis en hoender kry jy een marinade. Dan kry jy ‘n bietjie sterker een vir vark, nog ‘n bietjie sterker een vir skaap en dan kry jy een vir taai beesvleis, wat die sterkste marinade is — net so is die lewe. Daar is sekere goed wat gebeur met ‘n mens en dit wat met jou gebeur marineer jou, totdat jy sagter is, of geuriger aan die ander kant uitkom.”
Goed wat mens kan marineer sluit armoede, misdaad en die ouderdom in, sê Holm.
Dit is Holm se tiende een-vrou-vertoning. Sy sê sy sien haarself eintlik glad nie as ‘n komediant nie aangesien sy van mening is dat komediante stories self kan uitdink. Haar stories is gebaseer op eie lewenservaringe. “Ek vertel dit net op ‘n manier dat mense dit lyk my amusant vind.” Gehore gaan dus lekker kan lag maar “dalk ook ‘n traan pink”, sê sy.
Die kos-tema is ook nie per toeval nie. Holm sê sy is mal daaroor om kos te maak en gaan sommer so tussendeur die program vier marinade resepte vir die gehoor gee. Die gehoor hoef egter nie te bekommer om notaboeke en penne in te pak nie aangesien sy die volledige marinade resepte op haar webwerf sal laai.
Die tydskrif, Goeie Huishouding sal na afloop van haar vertoning spesiale intekening-aanbiedinge hê vir diegene wat geïnspireer gaan word om lekker kos, en marinades, te maak.
Holm gaan ook op die verhoog verskyn in die komedie Die Van Aardes van Grootoor. Dit vertel die storie van die Van Aardes wat in die tydperk van die sensuurwette, die sensuurpanele baie besig gehou het. Vandag skater die gehore steeds vir die malhuisverlede. En soos gewoonlik, is daar ‘n kinkel in die kabel wat jou hard sal laat dink. Pieter-Dirk Uys het die teks geskryf en Albert Maritz behartig die regie. Holm sal saam met Anna-Mart van der Merwe, Esther von Waltsleben, Noxolo Bodlani, Pierre van Heerden en De Klerk Oelofse op die planke verskyn.
Verder bied die Absa KKNK 11 ander debuut-komedies aan:
Barry van der Linde bied aan — Geskryf deur Jaco Botha met Frans Swart as regisseur en Ben Kruger op die verhoog.
Ben, Babsie en Familie – ‘n skaterlag driedimensionele strokiestorie konsert — Teks en regie deur Lizz Meiring met Chris van Niekerk, Lizz Meiring en Melt Sieberhagen in die rolverdeling.
Die Leo’s — Met onder andere Sandra Prinsloo en Tobie Cronjé op die verhoog. Hennie van Greunen is die regisseur en Pedro Kruger behartig die musiek.
Lag jou g*t af — Met onder andere Emo Adams op die verhoog. Hy het ook die teks geskryf en staan die regisseurskoene vol.
My vrou se man se lyk se tas — Met Frans Swart as regisseur en onder andere Paul Lückhoff en Chris van Niekerk op die verhoog. Ray Cooney het die teks geskryf en Peet van Rensburg was verantwoordelik vir die vertaling daarvan.
Op die Pil en op die Paal? — Geskryf en opgevoer deur Carin Bester met Suzaan Keyter as regisseur.
Partners — Geskryf deur Susan Coetzer. Sy en Frank Opperman behartig saam die regie en sy is ook op die verhoog saam met Frank Opperman (jr) en Annerika en Gordon van der Spuy.
Seuns — Geskryf deur Theo Kleynhans en opgevoer deur Petro van den Heever. Willem Jansen neem die regie waar.
Sonde met die biere —Teks en regie deur Charles J. Fourie met Peter Butler, Dorette Potgieter, Leonard Moss, Carin Bester, Charles van den Heever en Christia Visser op die verhoog.
Titanik: Een yslike Avontuur — Geskryf en opgevoer deur Jody Abrahams en Christo Davids.
Die monster in die gang — Met Anthea Thompson, Waldemar Schultz, Greta Pietersen en Wessel Pretorius op die verhoog. Hennie van Greunen is verantwoordelik vir die vertaling en regie en Pedro Kruger is musiekregisseur. Oorspronklike teks deur David Greig.
Barry van der Linde bied aan
Dit is die openingsaand van die Afrikaanse superster Duke Vermeulen se groot Comeback Toer. En die man agter hierdie
sjampanje-geleentheid is die Wes-Randse promotor, Barry van der Linde. Duke daag egter nie op nie en Barry moet speel vir tyd.
Vir die hele gesin
kykNET Hoërskoolsaal, Oudtshoorn
3 tot 6 April 20:30
Dorings en rose steek die draak met paartjies aan die hand van komiese situasies en beeld ’n tipiese verhouding uit van hul eerste kys as kleuters tot hul laaste koppie koffie as bejaardes.
Dit is vir almal wat al ooit verlief, verloof, verlore of selfs verstote was en veral vir diegene wat weet trou is nie perdekoop nie.
Met: Cobus Venter en Carmin Coetzer
Plek: Boys High, Potchefstroom
Tyd: 60 minute
Datums: 2 Okt. – 16:30, 3 Okt. – 09:30, 4 Okt. – 16:30, 5 Okt. – 13:00, 6 Okt. – 16:30
In Deconstructing Denise, ‘n eenmanstuk, is Denise ‘n vrou van die nag wat droom om ‘n sanger te wees. Wanneer Colin haar in Port Nolloth ‘n saamrygeleentheid in sy trok aanbied, is sy op pad om haar drome te verwesenlik. As sy maar net geweet het watter ingrypende effek dit op haar lewe, en Colin s’n, sou hê.
Met: Denver S. Vraagom
Ouderdomsbeperking: Geen o/12
Teks: Mari Snyman
Vervaardiger: Denver S. Vraagom
Datum: Donderdag 30 Augustus, 14:00
Plek: Boys’ High, Kimberley
43141 keer gelees
20941 keer gelees
16024 keer gelees
13939 keer gelees
13382 keer gelees